“เงินบาท” เปิดอ่อนค่า 36.30 บ. หลัง “เฟด” ส่งซิกเร่งขึ้นดอกเบี้ย
ภาวะตลาดเงินบาทเปิด 36.30 บาท อ่อนค่าสอดคล้องภูมิภาค หลัง “เฟด” ส่งสัญญาณเร่งขึ้นดอกเบี้ยต่อเนื่องเพื่อสกัดเงินเฟ้อ
ภาวะตลาดเงินบาทเปิด 36.30 บาท อ่อนค่าสอดคล้องภูมิภาค หลัง “เฟด” ส่งสัญญาณเร่งขึ้นดอกเบี้ยต่อเนื่องเพื่อสกัดเงินเฟ้อ
29 ส.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 36.30 บาท/ดอลลาร์ จากเย็นวันศุกร์ที่ปิดตลาดที่ระดับ 36.00 บาท/ดอลลาร์
โดยล่าสุดเงินบาทอ่อนค่าไปอยู่ที่ระดับ 36.40 บาท/ดอลลาร์ เช้านี้เงินบาทอ่อนค่าสอดคล้องกับทิศทางของค่าเงินสกุลอื่นในภูมิภาค เนื่องจากมีแรงซื้อดอลลาร์กลับเข้ามามาก หลังจากที่ประธานธนาคารกลางสหรัฐ (เฟด) กล่าวถ้อยแถลงในการประชุมประจำปีของเฟด ที่เมืองแจ็คสัน โฮล โดยส่งสัญญาณว่าเฟดจะยังขึ้นดอกเบี้ยนโยบายอย่างต่อเนื่อง เพื่อคุมเงินเฟ้อ
“บาทช่วงนี้อ่อนค่าตามภูมิภาค หลังจากที่ประธานเฟดส่งสัญญาณว่าจะยังขึ้นดอกเบี้ยต่อเนื่อง เพื่อคุมเงินเฟ้อ จึงทำให้นักลงทุนเลี่ยงการถือสินทรัพย์เสี่ยง แล้วหันไปถือครองดอลลาร์สหรัฐแทน วันนี้ต้องจับตากระแส fund flow ว่าจะยังไหลออก หรือจะแผ่วลงมาก น้อยอย่างไร” นักบริหารเงิน ระบุ
ทั้งนี้คาดว่า วันนี้เงินบาทจะเคลื่อนไหวในกรอบ 36.30 – 36.45 บาท/ดอลลาร์